To mænd på henholdsvis 38 og 42 år blev søndag aften anholdt. De blev helt tilfældigt standset på Perlevej, da de var på vej fra Ålbæk til Frederikshavn – lige omkring Elling, oplyser vagtchef ved Nordjyllandspoliti, Bent Højgaard. I mændenes kassevogn fandt politiet dyre stjålne y-stole, som er designet af Hans J. Wegner. - Lige nu er de i arresten på politistationen i Frederikshavn. Vi forventer, at de bliver fremstillet i grundlovsforhør i morgen, siger Bent Højgaard.

Referat:
Kort før klokken 19:00 søndag blev to mænd anholdt. I bilen fandt politiet dyre stjålne designerstole.